Symbol rozcestia O iných významoch výrazu *James Bond* pozri *James Bond (rozlišovacia stránka)*.
Zbierka románov o Jamesovi Bondovi od Iana Fleminga.
**James Bond** je filmová séria založená na sérii kníh Iana Fleminga. Prvých 15 filmov bolo založených priamo na jeho knihách, rovnako ako aj film *Casino Royale*. Ostatné filmy používajú iba jeho postavy a tématiku. Doteraz bolo natočených 25 filmov, v septembri 2021 mal premiéru najnovší film s názvom *Nie je čas zomrieť* (*No Time to Die*).

Celková suma, ktorú do filmov už štúdia investovali činí výše 1,8 miliardy dolárov. Najlacnejší bol prvý film *Dr. No*, ktorý stál „len" milión dolárov, najdrahší zas *Nie je čas zomrieť* (*No Time to Die*), ktorý naopak stál medzi 250 až 300 miliónmi dolárov. V porovnaní Bondovka *Casino Royale* stála o 150 miliónov dolárov menej.

Najmenej zarobil prvý film *Dr. No* (59 567 035 $), najviac *Skyfall* (1 142 471 295 $). Celkovo séria vyniesla už 7,66 miliardy dolárov. Medzi najpopulárnejšie filmy o agentovi 007 sa radí *Casino Royale*, *Zlaté oko*, *Skyfall* a *Goldfinger*.

Základné charakteristiky
------------------------

Séria oficiálnych Bondoviek (za oficiálne Bondovky sa považujú celovečerné filmy od EON Production) má niekoľko nasledovných charakteristík:

### Gun Barrel logo

Každý film série začína tzv. „Gun Barrel logom" (okrem filmu *Casino Royale*, kde je Gun Barrel logo až po úvodnej scéne). Sekvencia sa odohráva v okrúhlom obraze (pohľad cez hlaveň nejakej zbrane, kde vidno vývrt). Začína tým, že James Bond ide sprava doľava. Keď sa ocitne v strede obrazu otočí sa smerom k divákovi a vystrelí z revolvera pričom obrazovku zaleje krv. Koniec gun barrel loga je rôzne podľa filmu:

* **Prvé filmy:** okrúhly stred sa zmenšuje až úplne zmizne. Nasleduje strih do úvodnej scény
* **Neskoršie filmy:** okrúhly stred sa začne hýbať a presúvať až sa v ňom zrazu objaví obraz úvodnej scény, obraz sa roztiahne a nasleduje úvodná scéna.
* **Novšie filmy:** u novších filmov sa Gun Barrel logo neustále vyvíja a mení

Pri filme *Casino Royale* špecifické okrem toho, že je až po úvodnej scéne aj tým, že zmenený priebeh a výnimočne sa neodohráva na bielom pozadí, ale na verejných WC a je zasadené do príbehu úvodnej scény. Po zaliati obrazovky krvou Gun Barell logo plynule prechádza do úvodnej zvučky.

U filmov *Quantum of Solace* a *Skyfall* sa Gun Barell sekvencia nachádza až na samom konci filmu. Gun Barrel logo v *Skyfall* poukazuje na päťdesiate výročie filmovej série.

Gun Barrel logo je asi najznámejším znakom série.

### Úvodná scéna

Každý film, okrem prvého – *Dr. No*, má pred úvodnými titulkami úvodnú scénu. Väčšinou býva omnoho dlhšia ako pri väčšine ostatných filmov. Najdlhšia úvodná scéna je vo filme *Nie je čas zomrieť* (*No Time to Die*), kde dosiahla dĺžku až 24 minút. Druhou najdlhšou úvodnou scénou v histórii série je tá vo filme *Jeden svet nestačí* (*The World is not Enough*), kde dosiahla dĺžku 13 minút, pričom pôvodná nezostrihaná verzia bola ešte o ďalšie 2 minúty dlhšia. Väčšina úvodných scén nesúvisí s príbehom filmu, existujú ale aj výnimky. Všetky úvodné scény k filmom s Piercom Brosnanom však súvisia s dejom.

### Úvodné titulky

Úvodné titulky k filmom série sú taktiež výnimočné. Od filmu *Goldfinger* sú vždy podfarbené titulnou piesňou k filmu (väčšinou má rovnaký názov ako film, ale existujú výnimky), takže trvajú aj 4 minúty. Graficky sú vždy na vysokej úrovni a mnohé získali niekoľko ocenení. Samozrejme ak berieme do úvahy dobu vzniku a technické možnosti, titulky napr. k filmu *Goldfinger* z roku 1964 už dnes pôsobia zastarano a veľmi neočaria. Stále sú však zaujímavé, lebo aj takéto zábery hovoria o tom ako dlho už 007 fascinuje všetkých ľudí sveta.

### Bond. James Bond.

Bondovo predstavenie sa *„Bond. James Bond."* už dnes pozná snáď každý na svete. Prvýkrát bola použitá v prvom filme série *Dr. No* a odvtedy sa stala symbolom celej filmovej série a objavila sa takmer vo všetkých filmoch.

S menovaním Bonda sa tvorcovia niekoľkokrát celkom pekne pohrali. V traileri k filmu *Zajtrajšok nikdy nezomiera* (*Tomorrow Never Dies*) Pierce Brosnan (James Bond) sa predstaví ako *„Bond. You know the rest."* (slov.: *„Bond. Zvyšok už poznáte."*). Pri filme *Zlaté oko* (*GoldenEye*) zas bolo na plagátoch použité *„You know the name. You know the number."* (slov.: *„Meno poznáte. Číslo poznáte."*). Názov titulnej piesne k filmu *Casino Royale* *„You know my name."* zas v preklade znamená *„Vieš moje meno*.*".*

### Vodku s martini. Pretrepať, nemiešať.

Ďalšou legendárnou hláškou série je *„Vodka martini. Shaken. Not Stirred."* (slov.: *„Vodku s martini. Pretrepať, nemiešať."*). Prvýkrát bola Bondom použitá vo filme *Goldfinger* (už predtým ju vo filme *Dr. No* použil hlavný zločinec) a je prevzatá z knihy *Diamanty sú večné* (*Diamons Are Forever*), ktorá taktiež patrí do série. Vo filme *Žiješ len dvakrát* (*You Only Live Twice*) si Bond (pravdepodobne omylom) objedná vodku s martini, pričom povie *„Pomiešať, nepotrepať."*.

### James Bond sa vracia

Okrem filmov *Dr.No* a *Thunderball* sa v každom filme na konci objavuje nápis *„James Bond will return."*, prípadne *„James Bond will be back."* (slov.: *„James Bond sa vráti."*). Od filmu *Srdečné pozdravy z Ruska* (*From Russia with Love*) sa používalo *„James Bond will return in…"* (slov.: *„James Bond sa vráti v …"*) pričom nasledoval názov filmu. Trikrát sa však stalo, že bola zmenená kniha podľa ktorej sa natáčal ďalší film a neskôr sa radšej od zverejňovania názvov v záverečných titulkoch upustilo. V súčasnosti by zverejňovanie názvov beztak nebolo možné, nakoľko filmy už nie sú točené podľa kníh a tak názov ďalšej Bondovky pri premiére nie je známy.

### Zbraň Walther PPK

Agent James Bond vo filmoch používa skoro vždy svoju osobnú zbraň Walther PPK. V prvom filme *Dr. No* ešte využíval pištoľ Berettu.

### Darčeky od Q

Major Boothroyd alebo Q zvykne vždy Bonda dobre technicky vybaviť. Verí len v jedno, a to aby sa jeho vybavenie vrátilo neporušené. Čo u Bonda je takmer nesplniteľná úloha. Vo väčšine filmov (najmä z 20. storočia) zvykne Bond vyfasovať automobil (Aston Martin DB5, Aston Martin V8, Lotus Esprit, BMW) a unikátne osobné doplnky vrátane zbraní. Q zvykne svoje vynálezy prezentovať agentovi 007 vo svojich „exotických" laboratóriách.

### Ženy

Bond je veľkým milovníkom žien, v priemere vychádzajú až štyri priateľky na jeden diel série. Skoro vždy je hlavná Bond-girl aj kladnou postavou.

Filmy
-----

### Eon Productions

| # | Film | Rok | Bond | Réžia | Dĺžka | Rozpočet | Zárobok | Zdroj |
| --- | --- | --- | --- | --- | --- | --- | --- | --- |
| Svet | Slovensko |
| 1 | *Dr. No* | 1962 | Sean Connery | Terence Young | 109 min | $ 1 mil. | $ 59,6 mil. | neznáme |  |
| 2 | *Srdečné pozdravy z Ruska* | 1963 | Sean Connery | Terence Young | 115 min | $ 2 mil. | $ 78,9 mil. | neznáme |  |
| 3 | *Goldfinger* | 1964 | Sean Connery | Guy Hamilton | 110 min | $ 3 mil. | $ 124,9 mil. | neznáme |  |
| 4 | *Thunderball* | 1965 | Sean Connery | Terence Young | 130 min | $ 9 mil. | $ 141,2 mil. | neznáme |  |
| 5 | *Žiješ len dvakrát* | 1967 | Sean Connery | Lewis Gilbert | 117 min | $ 9,5 mil. | $ 111,6 mil. | neznáme |  |
| 6 | *V tajných službách Jej Veličenstva* | 1969 | George Lazenby | Peter R. Hunt | 140 min | $ 8 mil. | $ 82,0 mil. | neznáme |  |
| 7 | *Diamanty sú večné* | 1971 | Sean Connery | Guy Hamilton | 120 min | $ 7,2 mil. | $ 116,0 mil. | neznáme |  |
| 8 | *Žiť a nechať zomrieť* | 1973 | Roger Moore | Guy Hamilton | 121 min | $ 7 mil. | $ 161,8 mil. | neznáme |  |
| 9 | *Muž so zlatou zbraňou* | 1974 | Roger Moore | Guy Hamilton | 125 min | $ 7 mil. | $ 97,6 mil. | neznáme |  |
| 10 | *Agent, ktorý ma miloval* | 1977 | Roger Moore | Lewis Gilbert | 125 min | $ 14 mil. | $ 185,4 mil. | neznáme |  |
| 11 | *Moonraker* | 1979 | Roger Moore | Lewis Gilbert | 126 min | $ 31 mil. | $ 210,3 mil. | neznáme |  |
| 12 | *Len pre tvoje oči* | 1981 | Roger Moore | John Glen | 127 min | $ 28 mil. | $ 195,3 mil. | neznáme |  |
| 13 | *Chobotnička* | 1983 | Roger Moore | John Glen | 131 min | $ 27,5 mil. | $ 187,5 mil. | neznáme |  |
| 14 | *Vyhliadka na vraždu* | 1985 | Roger Moore | John Glen | 131 min | $ 30 mil. | $ 152,6 mil. | neznáme |  |
| 15 | *Dych života* | 1987 | Timothy Dalton | John Glen | 131 min | $ 40 mil. | $ 191,2 mil. | neznáme |  |
| 16 | *Povolenie zabíjať* | 1989 | Timothy Dalton | John Glen | 133 min | $ 42 mil. | $ 156,2 mil. | neznáme |  |
| 17 | *Zlaté oko* | 1995 | Pierce Brosnan | Martin Campbell | 130 min | $ 60 mil. | $ 352,2 mil. | neznáme |  |
| 18 | *Zajtrajšok nikdy nezomiera* | 1997 | Pierce Brosnan | Roger Spottiswoode | 119 min | $ 110 mil. | $ 333,0 mil. | neznáme |  |
| 19 | *Jeden svet nestačí* | 1999 | Pierce Brosnan | Michael Apted | 128 min | $ 135 mil. | $ 361,8 mil. | neznáme |  |
| 20 | *Dnes neumieraj* | 2002 | Pierce Brosnan | Lee Tamahori | 143 min | $ 142 mil. | $ 432,0 mil. | neznáme |  |
| 21 | *Casino Royale* | 2006 | Daniel Craig | Martin Campbell | 144 min | $ 102 – 150 mil. | $ 599,0 mil. | $ 0,2 mil. |  |
| 22 | *Quantum of Solace* | 2008 | Daniel Craig | Marc Forster | 106 min | $ 200 – 230 mil. | $ 586,1 mil. | $ 0,3 mil. |  |
| 23 | *Skyfall* | 2012 | Daniel Craig | Sam Mendes | 143 min | $ 200 mil. | $ 1108,6 mil. | $ 1,0 mil. |  |
| 24 | *Spectre* | 2015 | Daniel Craig | Sam Mendes | 148 min | $ 245 – 300 mil. | $ 880,7 mil. | $ 0,9 mil. |  |
| 25 | *Nie je čas zomrieť* | 2021 | Daniel Craig | Cary Joji Fukunaga | 163 min | $ 250 – 301 mil. | $ 774,0 mil. | $ 0,8 mil. |  |

### Iné

| Film | Poznámka | Rok | Bond | Réžia | Dĺžka | Rozpočet | Zárobok | Zdroj |
| --- | --- | --- | --- | --- | --- | --- | --- | --- |
| Svet | Slovensko |
| *Casino Royale* | americký televízny film | 1954 | Barry Nelson | William H. Brown, Jr. | 48 min | N/A | N/A | N/A |  |
| *Casino Royale* | komická paródia | 1967 | David Niven a Peter Sellers | Ken Hughes,John Huston,Joseph McGrath,Robert Parrish,Val Guest aRichard Talmadge | 131 min | $ 12,0 mil. | $ 44,4 mil. | neznáme |  |
| *Nikdy nehovor nikdy* | remake filmu *Thunderball* | 1983 | Sean Connery | Irvin Kershner | 134 min | $ 36,0 mil. | $ 160,0 mil. | neznáme |  |

Filmy Seana Conneryho (po 60.roky)
----------------------------------

Pôvodnými uchádzačmi do postavy agenta 007 boli Cary Grant, Richard Johnson, Patrick McGoohan a David Niven. Nakoniec sa producenti obrátili na 31-ročného Seana Conneryho, ktorý dostal zmluvu na päť filmov.

### *Dr. No*

*Bližšie informácie v hlavnom článku: Dr. No (film)*
*Dr. No* je prvý film série, premiéru mal v roku 1962. Je natočený podľa rovnomerného románu Iana Fleminga. Bond-girl si v ňom zahrala Ursula Andressová, hlavného zločinca Joseph Wiseman. Zaujímavosťou je, že v Japonsku slovo *„No"* v názve nepochopili ako meno a tak film premietali pod názvom *„Nechcem doktora"*.

### *Srdečné pozdravy z Ruska* (*From Russia With Love*)

*Bližšie informácie v hlavnom článku: Srdečné pozdravy z Ruska (film)*
Po mega úspechu filmu *Dr. No* bol nakrútený druhý film série. Je natočený podľa rovnomerného románu Iana Fleminga z roku 1957. Bond-girl stvárnila Daniela Bianchi, hlavný zločinec v tomto filme nie je, nakoľko nepriateľom je v tomto filme organizácia SPECTRE. Je to jeden z mála filmov, v ktorom sa Bond nepredstaví ako *„Bond. James Bond."* Ide o poslednú Bondovku, ktorej sa tvorca Bonda Ian Fleming dožil.

### *Goldfinger*

*Bližšie informácie v hlavnom článku: Goldfinger (film)*
Film *Goldfinger* je taktiež natočený podľa predlohy Iana Fleminga. Bond-girl stvárnila Honor Blackman, hlavného zločinca Goldfingera zas Gert Fröbe. V Nemecku sa premietal pod názvom *„Muž so zlatými prstami"*. Vo filme je aj niekoľko záberov pôvodne natočených pre film *Srdečné pozdravy z Ruska*. Ian Fleming dal hlavnému zločincovi meno podľa maďarského architekta Ernő Goldfingera. Napriek tomu že mnoho scén sa odohráva v USA, Sean Connery ich počas natáčania nenavštívil ani raz. Išlo o poslednú Bondovku na, ktorej premiére sa zúčastnil Sean Connery – potom ako na nej bol napadnutý sa ich prestal zúčastňovať. Titulnú pieseň naspievala Shirley Bassey. Krátko pred premiérou Goldfingera jeho tvorca Ian Fleming zomrel na infarkt.

### *Thunderball*

*Bližšie informácie v hlavnom článku: Thunderball (film)*
Film je natočený na námet rovnomernej knihy Iana Fleminga z roku 1961. Bond-girl si zahrala Claudine Auger. Išlo o prvého Bonda natáčaného širokouhlou kamerou.
Efekt výbuchu lode Disco Volante bol taký silný, že rozbil okná v okruhu 1 míle. Kaskadér Bill Cumming dostal prémiu 450 dolárov za to, že skočil do bazéna plného žralokov. Titulnú pieseň naspieval Tom Jones. Okrem nej bola k filmu vydaná aj pieseň Mr. Kiss Kiss Bang Bang od Shirley Bassey, ktorá sa používala na propagovanie v Japonsku, priamo vo filme sa však objavila len jej inštrumentálna podoba.

### *Žiješ len dvakrát* (*You Only Live Twice*)

*Bližšie informácie v hlavnom článku: Žiješ len dvakrát*
Film *Žiješ len dvakrát* (*You Only Live Twice*) je natočený na námet knihy Iana Fleminga. Bond-girl hrala Mie Hama, hlavného zločinca, šéfa organizácie SPECTRE – Blofelda stvárnil Donald Pleasence. Pôvodne bol do tejto roly vybraný Jan Werich, ale po dvoch dňoch natáčania bol nahradený, pretože tvorcovia usúdili, že vyzerá príliš milo na túto úlohu. Ide o prvú bondovku, ktorá sa veľmi podobá na knihu. Vo filme je prvýkrát vidieť Blofeldovu tvár.

Film Georgea Lazenbyho
----------------------

Keď sa Connery už nechcel objaviť v šiestej Bondovke, tak producenti na jeho miesto vybrali vtedy neznámeho Austrálčana Georgea Lazenbyho.

### *V tajných službách Jej veličenstva* (*On Her Majesty's Secret Service* – OHMSS)

*Bližšie informácie v hlavnom článku: V tajných službách Jej veličenstva*
Po piatich filmoch Sean Connery napriek (na tú dobu obrovskému) honoráru 1 000 000 dolárov odmietol, a tak ho nahradil austrálsky herec George Lazenby. 
Film je natočený na základe knihy Iana Fleminga z roku 1963. Hlavným zločincom je opäť šéf SPECTRE Blofeld, tentoraz ho ale stvárnil Telly Savalas. Ide o tretieho najdlhšieho Bonda celkom a druhého najdlhšieho, aký sa dostal do našich kín a televízií (film *Casino Royale* bol totiž v slovenských kinách premietaný v o 6 minút skrátenej verzii). Bond-girl hrala Diana Rigg. Titulná pieseň k tomuto filmu sa volá *We Have All the Time in the World* a spieva ju Louis Armstrong.

Film Seana Conneryho (1971)
---------------------------

Bez toho, aby vo filme hral John Gavin (nový uchádzač o agenta 007), dostal na žiadosť producenta Albert R. Broccoliho celý honorár.

### *Diamanty sú večné* (*Diamonds Are Forever*)

*Bližšie informácie v hlavnom článku: Diamanty sú večné*
Po tom ako George Lazenby odmietol vrátiť sa do roly agenta 007, tvorcovia nakoniec presvedčili Seana Conneryho aby sa vrátil. Po tomto filme, ale už povedal, že sa do úlohy Bonda nikdy nevráti.
Film je natočený podľa knihy Iana Fleminga z roku 1956. Bond-girl hrala Jill St. John. Hlavným zloduchom je opäť šéf SPECTRE Ernst Stavro Blofeld, a opäť ho hral iný herec – tentoraz Charles Gray. Pri filme sa šetrilo na špeciálnych efektoch, nakoľko Seanovi Connerymu bol poskytnutý priveľký honorár aby sa ho podarilo presvedčiť. Titulnú pieseň po druhý raz naspievala Shirley Bassey.

Filmy Rogera Moora
------------------

Po tom ako Sean Connery opäť odmietol hrať Bonda, bol do tejto úlohy obsadený Roger Moore. Je považovaný za predstaviteľa Bonda, ktorý postave dal najviac vtipu. Roger Moore natočil zatiaľ najviac (7) filmov série.

### *Žiť a nechať zomrieť* (*Live and Let Die*)

*Bližšie informácie v hlavnom článku: Žiť a nechať zomrieť*
(*Live and Let Die*)
Ďalší z filmov natočených podľa predlohy I. Fleminga. Ako Bond-girl sa predstavila Jane Seymourová, hlavného zločinca hral Yaphet Kotto. Titulnú pieseň naspieval Paul McCartney.

### *Muž so zlatou zbraňou* (*The Man with the Golden Gun*)

*Bližšie informácie v hlavnom článku: Muž so zlatou zbraňou*
(*The Man with the Golden Gun*)
Film natočený podľa predlohy Iana Fleminga z roku 1966. Hlavného zločinca hrá Christopher Lee, Bond-girl Britt Ekland. Titulnú pieseň naspievala Lulu. Ide o posledný film série, ktorý produkuje Harry Saltzman.

### *Agent, ktorý ma miloval* (*The Spy Who Loved Me*)

*Bližšie informácie v hlavnom článku: Agent, ktorý ma miloval*
(*The Spy Who Loved Me*)
Ide o prvý film, ktorý nie je natočený podľa predlohy Iana Fleminga. Bond-girl hrá Barbara Bach, hlavného zločinca Curd Jürgens. Postava jeho pomocníka Čeľuste (Richard Kiel) sa pre veľký úspech objavila aj v ďalšom filme Moonraker. Titulnú pieseň *Nobody Does It Better* naspievala Carly Simon.

### *Moonraker*

*Bližšie informácie v hlavnom článku: Moonraker (film)*
*Moonraker* je ďalší film natočený podľa predlohy Iana Fleminga. Pôvodne sa mal natočiť film *Len pre tvoje oči* (*For You Eyes Only*), ale vzhľadom na to, že v tom čase bola veľká mánia okolo série Star-Wars, rozhodli sa tvorcovia natočiť film *Moonraker*. Hlavného zločinca hrá Michael Lonsdale, Bond-girl zas Lois Chiles. Titulnú pieseň naspievala tretí (a posledný) krát Shirley Bassey. Ide o posledný film kde hrá M Bernard Lee. Po tomto filme zomrel. Zároveň ide aj o prvý a posledný film, na ktorom sa vo veľkej miere podieľali aj Francúzi.

### *Len pre tvoje oči* (*For Your Eyes Only*)

*Bližšie informácie v hlavnom článku: Len pre tvoje oči*
(*For Your Eyes Only*)
Film je natočený podľa rovnomennej poviedky z rovnomennej knihy poviedok Iana Fleminga. Bond-girl hrá Carole Bouquet, titulnú pieseň naspievala Sheena Easton. Ide o jedinú titulnú pieseň k Bondovke, ktorá získala Oscara. V pred-titulnej sekvencii môžeme jasne vidieť usmrtenie Blofelda, šéfa organizácie SPECTRE.

### *Chobotnička* (*Octopussy*)

*Bližšie informácie v hlavnom článku: Chobotnička (film)*
(*Octopussy*)
Film je natočený podľa rovnomernej poviedky z knihy poviedok Iana Fleminga Octopussy and The Living Daylights. Bond-girl hrá Maud Adams, hlavného zločinca Louis Jourdan. Titulná pieseň sa volá *All Time High* a spieva ju Rita Coolidge.

### *Výhliadka na vraždu* (*A View to a Kill*)

*Bližšie informácie v hlavnom článku: Výhliadka na vraždu*
(*A View to a Kill*)
Film je natočený podľa poviedky *From a View to a Kill* Iana Fleminga z knihy poviedok *For Your Eyes Only* (*Len pre tvoje oči*). Hlavného zločinca hrá Christopher Walken, Bond-girl Tanya Roberts. Titulnú pieseň naspievali Duran Duran a ide o jednu z mála komerčne úspešných Bondovských piesní.
Ide o posledný film Rogera Moora. Ide o posledný film série, v ktorom hrá Lois Maxwell predstaviteľka Miss Moneypenny.

Filmy Timothyho Daltona
-----------------------

Po filme *Vyhliadka na vraždu* tvorcovia Bondoviek usúdili, že Roger Moore je na túto úlohu už starý a rozhodli sa ho nahradiť. Vybrali Timothyho Dalthona, keďže po jeho dvoch filmoch dostala séria pauzu už sa do roly nevrátil. Všeobecne sa považuje za predstaviteľa, ktorý do postáv dával najmenej vtipu.

### *Dych života* (*The Living Daylights*)

*Bližšie informácie v hlavnom článku: Dych života*
(*The Living Daylights*)
Film je natočený podľa rovnomernej poviedky z knihy poviedok I.Fleminga (Octopussy and the Living Daylights). Film sa z časti odohráva aj v (ešte) komunistickej Bratislave, vďaka čomu sa Slovák môže na filme celkom zabaviť, niektorými pokusmi o Slovenčinu, či slovenské meno (napr. Bond-girl „Kara Milovy" čo ani zďaleka neznie slovensky). Scény odohrávajúce sa v Bratislave natáčali vo Viedni. Jedinú „slovenskú" Bond-girl v sérii hrá Maryam d'Abo, hlavného zločinca zas Joe Don Baker. Titulnú pieseň naspievala kapela A-Ha.

### *Povolenie zabíjať* (*Licence to Kill*)

*Bližšie informácie v hlavnom článku: Povolenie zabíjať*
(*Licence to Kill*)
Posledná Bondovka s Timothym Dalthonom. Začala sériu niekoľkých Bondoviek nenatočených podľa knižnej predlohy. Bond-girls hrali Carey Lowell a Talisa Soto, hlavného zločinca Robert Davi. Film je poväčšine pozliepaný z vecí z kníh nepoužitých vo filmoch. Po tomto filme už tvorcovia nemali z čoho čerpať a tak dostala séria na 6 rokov prestávku. V dobe uvedenie nebol film kladne hodnotený.

### *Majetok dámy* (*The Property of A Lady*) (1991)

Jedná sa o nenatočený v poradí by to bol tretí Daltonov film. Mal ho opäť režírovať John Glen a Bond-girl by hrala Elizabeth Hurley.

Filmy Pierca Brosnana
---------------------

Po 6 rokoch sa v roku 1995 vrátil na scénu James Bond. Keďže Timothy Dalthon už bol na rolu príliš starý, novým agentom 007 sa stal Pierce Brosnan, ktorého tvorcovia pôvodne oslovili už do filmu *Dych života* (*The Living Daylights*). Stal sa jedným z najobľúbenejších Bondov.

### *Zlaté oko* (*Golden Eye*)

*Bližšie informácie v hlavnom článku: Zlaté oko*
Film *Golden Eye* (*Zlaté oko*) je posledná Bondovka, ktorej rozpočet bol nižší ako 100 miliónov dolárov. Bondovho najprv spolupracovníka, neskôr protivníka – agenta 006 si tu zahral Sean Bean. Bond-girl zasa Izabella Scorupco. V tomto filme má tiež premiéru Judi Dench ako M. Titulnú pieseň naspievala Tina Turner.

### *Zajtrajšok nikdy nezomiera* (*Tomorrow Never Dies*)

*Bližšie informácie v hlavnom článku: Zajtrajšok nikdy nezomiera*
Film *Zajtrajšok nikdy nezomiera* (*Tomorrow Never Dies*) je 18. Bondovka. Hlavného zločinca hrá Jonathan Pryce. Na soundtracku je okrem titulnej piesne od Sheryl Crow aj pieseň Surrender od K.D.Lang, ktorá bola pôvodne plánovaná ako titulná pieseň.
Názov filmu mal byť pôvodne *Tomorrow Never Lies* (*Zajtrajšok nikdy neklame*).

### *Jeden svet nestačí* (*The World Is Not Enough*)

*Bližšie informácie v hlavnom článku: Jeden svet nestačí*
(*The World Is Not Enough*)
19. Bondovka. Bond-girl hrá Sophie Marceau, hlavného zločinca Robert Carlyle. Titulnú pieseň spieva Garbage. Posledný film, v ktorom sa v role Valentina Dmitrovicha Zukovskeho objavil Robbie Coltrane.

### *Dnes neumieraj* (*Tomorrow Never Dies*)

*Bližšie informácie v hlavnom článku: Dnes neumieraj*
(*Die Another Day*)
*Die Another Day* je najdrahšia Bondovka tej doby. Bond-girl hrá Hale Berry, hlavného zločinca Toby Stephens. Titulnú pieseň naspievala Madonna, ktorá si vo filme aj zahrala. Posledný film Pierca Brosnana.

Filmy Daniela Craiga
--------------------

V roku 2006 sa v kinách objavila už 21. Bondovka, ktorá priniesla aj nového herca – Daniela Craiga. Jedná sa o reštart série.

### *Casino Royale*

*Bližšie informácie v hlavnom článku: Casino Royale*
Film je natočený podľa rovnomennej, historicky prvej knihy o Jamesovi Bondovi. Dej filmu sa čiastočne odohráva aj v Česku.

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Keď sa súkromný bankár svetových teroristov – Le Chiffre (Mads Mikkelsen) zorganizuje pokrový turnaj v Casine Royale v Čiernej Hore, prichádza šanca pre MI6. Plán je jasný – keď bude Le Chiffre bez peňazí, bude sa potrebovať skryť, MI6 mu pomôže za cenu toho, že im dá informácie. M (Judi Dench) teda vyšle na turnaj agenta 007 – Jamesa Bonda. V rukách má 10 000 000. Keď ich však všetky stratí, Vesper Lyndová (Eva Green), zastupujúca ministerstvo mu odmieta dať z vládnych peňazí ďalších 5 000 000 prichádza na pomoc Felix Leiter (Jeffrey Wright). Bondovi sa Le Chiffreho podarí poraziť, ale ešte zďaleka nemá všetko vyhraté.

 Opis zápletky alebo rozuzlenia príbehu sa tu končí.
Titulnú pieseň *You Know My Name* naspieval Chris Cornell.

### *Quantum of Solace*

*Bližšie informácie v hlavnom článku: Quantum of Solace*
Tento film sa odohráva tesne po udalostiach *Casino Royale*. Bond sa od zajatého Mr. Whita dozvedá o organizácii Solace a ďalej pasie po pomste za smrť Vesper Lyndovej (napriek tomu, že M sa nepriznal, z Casino Royale bolo jasné že mu nebolo všetko jedno). Napriek existencii rovnomennej knihy Iana Fleminga, scenár nie je napísaný podľa jeho diela.

### *Skyfall*

*Bližšie informácie v hlavnom článku: Skyfall*
Tento film je 23. bondovkou a odohráva sa prevažne v Londýne. Vo filme Bond vyšetruje útok na MI6 a snaží sa ochrániť M, ktorej hlavu chce hlavný záporák a zároveň bývalý agent MI6, Raoul Silva (nezahral si ho nik iný ako Javier Bardem). Titulnú pieseň naspievala Adele.

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!
Po celkových 7 bondovkách je pre Judi Dench táto tou poslednou. Na jej miesto nastúpi Ralph Fiennes, ako Gareth Mallory. Opis zápletky alebo rozuzlenia príbehu sa tu končí.
### *Spectre*

*Bližšie informácie v hlavnom článku: Spectre*
Daniel Craig sa upísal pod ďalšie dve pokračovania Jamesa Bonda. Prvý film vyšiel koncom roku 2015 a scenáre píše sám John Logan. Film nás opäť spája s „novým" Blofeldom v podaní Christopha Waltza. Titulný song k filmu naspieval Sam Smith.

### *Nie je čas zomrieť* (*No Time to Die*)

*Bližšie informácie v hlavnom článku: Nie je čas zomrieť*
Craigova definitívne posledná Bondovka, ktorá uzatvára jeho pentalógiu. Hlavného zláča si zahral Rami Malek a Bond-girl zas Léa Seydoux. Jedná sa o najdrahší a najdlhší film ságy. Taktiež ide o jediný film, ktorého režisérom bol Američan Cary Fukunaga. Titulnú pieseň naspievala Billie Eilish, ktorá sa stala najmladšiu speváčkou hlavnej (titulnej) piesne.

Neoficiálne filmy
-----------------

### Casino Royale

*Bližšie informácie v hlavnom článku: Casino Royale (film, 1967)*
Akčná paródia, v ktorej si zahrali rolu Bonda Peter Sellers a David Niven. Hudbu k filmu skladal Američan Burt Bacharach. Vo filme sa objavil Woody Allen, Orson Welles, Ursula Andressová, Jacqueline Bisset, Peter O'Toole alebo aj Jean-Paul Belmondo v cameo úlohe francúzskeho legionára.

### Never Say Never Again

*Bližšie informácie v hlavnom článku: Nikdy nehovor nikdy*
Často sa do zoznamu Bondoviek uvádza aj film *Nikdy nehovor nikdy* (*Never Say Never Again*), ale nie je produkovaný firmou EON Production a United Artists a nie je považovaný za oficiálnu Bondovku. Ide o remake *Thunderballu*, ktorý povolil súd spolupracovníkovi Iana Fleminga Kevin McClory, ktorý vymyslel časť knihy Thunderball. Vo filme si agenta 007 zahral Sean Connery, bond-girl Kim Basinger a Barbara Carrera, hlavného antihrdinu Klaus Maria Brandauer a Max von Sydow. Ide taktiež o prvý film v ktorom sa objavil Rowan Atkinson.

Referencie
----------

1. ↑   *Bond, James Bond. Aká je história legendárneho agenta 007?* [online]. EMEFKA, 2021-09-29, [cit. 2023-06-07]. Dostupné online.
2. ↑  ŽÁK, Jiří Duchoň , Dalibor. *James Bond a jeho auta: Kompletní historie od Doktora No až po Spectre* [online]. AutoRevue.cz, [cit. 2023-06-07]. Dostupné online. (po česky)
3. ↑  HALLON, Róbert. *TOP 10 bondoviek, podľa hodnotenia na ČSFD* [online]. 2021-03-07, [cit. 2023-06-07]. Dostupné online.
4. ↑   *16 zaujímavostí o Jamesovi Bondovi, ktoré vám rozšíria vaše vedomosti* [online]. kinosala.joj.sk, 2023-06-07, [cit. 2023-06-07]. Dostupné online.
5. ↑   *Recurring Characters - Q* [online]. Tumblr, [cit. 2023-06-07]. Dostupné online. (po anglicky)
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑
24. ↑
25. ↑
26. ↑
27. ↑
28. ↑
29. ↑
30. ↑
31. ↑
32. ↑
33. ↑
34. ↑
35. ↑
36. ↑
37. ↑
38. ↑
39. ↑
40. ↑   *What if 1991's Property of a Lady was produced then released in theaters* [online]. James Bond Wiki, [cit. 2023-05-27]. Dostupné online. (po anglicky)
41. ↑   *The Actors Who Might Be The Next James Bond* [online]. Esquire, 2023-05-18, [cit. 2023-06-07]. Dostupné online. (po anglicky)

Pozri aj
--------

* OSS 117

Iné projekty
------------

Commons
* Spolupracuj na Commons Commons ponúka multimediálne súbory na tému **James Bond (filmy)**

Externé odkazy
--------------

* James Bond na oficiálnej stránke (po anglicky)
* James Bond v Encyclopædii Britannica
* James Bond vo Facebooku (po anglicky)
* James Bond – česká stránka venovaná Jamesovi Bondovi a jeho svetu

Zdroj
-----


|  |  |
| --- | --- |
| Portal | Filmový portálLiterárny portál |

Veľa informácií, zaujímavostí a faktov pochádza z databázy ČSFD a IMDb.

| * z
* d
* u
Filmy série James Bond |
| --- |
| Bondovky | 

|  |  |
| --- | --- |
| Sean Connery | 
* *Dr. No* (1962)
* *Srdečné pozdravy z Ruska* (1963)
* *Goldfinger* (1964)
* *Thunderball* (1965)
* *Žiješ len dvakrát* (1967)
* *Diamanty sú večné* (1971)

 |
| George Lazenby | 
* *V tajnej službe Jej Veličenstva* (1969)

 |
| Roger Moore | 
* *Žiť a nechať zomrieť* (1973)
* *Muž so zlatou zbraňou* (1974)
* *Agent, ktorý ma miloval* (1977)
* *Moonraker* (1979)
* *Len pre tvoje oči* (1981)
* *Chobotnička* (1983)
* *Výhliadka na vraždu* (1985)

 |
| Timothy Dalton | 
* *Dych života* (1987)
* *Povolenie zabíjať* (1989)

 |
| Pierce Brosnan | 
* *Zlaté oko* (1995)
* *Zajtrajšok nikdy neumiera* (1997)
* *Jeden svet nestačí* (1999)
* *Dnes neumieraj* (2002)

 |
| Daniel Craig | 
* *Casino Royale* (2006)
* *Quantum of Solace* (2008)
* *Skyfall* (2012)
* *Spectre* (2015)
* *Nie je čas zomrieť* (2021)

 |

 |
| Nebondovky | 
* *Casino Royale* – neoficiálna Bondovka z roku 1954
* *Casino Royale* – paródia na Bondovky z roku 1967
* *Srdečné pozdravy z Hongkongu* – paródia na Bondovky z roku 1975
* *Nikdy nehovor nikdy* – neoficiálna Bondovka z roku 1983
* *Johnny English* – paródia na Bondovky z roku 2003

 |
| Súvisiace články | 
* James Bond
* Bond-girl
* Ian Fleming
* James Bond (filmy)
* Organizácia SPECTRE

 |
| Ľudia, ktorí prispeli | 
* Albert R. Broccoli (produkcia)
* Harry Saltzman (produkcia)
* Michael G. Wilson (produkcia)
* Barbara Broccoli (produkcia)
* Monty Norman (hudba – James Bond Theme)

 |

| * z
* d
* u
Zločinecká organizácia SPECTRE v Jamesovi Bondovi |
| --- |
| Členovia | 
* Ernest Stavro Blofeld – hlavný člen (zakladateľ organizácie)
* ostatní členovia

 |
| Pôvodné filmy | 
* *Dr. No* (1962)
* *Srdečné pozdravy z Ruska* (1963)
* *Thunderball* (1965)
* *Žiješ len dvakrát* (1967)
* *V tajnej službe Jej Veličenstva* (1969)
* *Diamanty sú večné* (1971)
* *Len pre tvoje oči* (1981)
* *Nikdy nehovor nikdy* (1983) – neoficiálny film (remake *Thunderballu*)

 |
| Novodobé filmy | 
* *Casino Royale* (2006)
* *Quantum of Solace* (2008)
* *Skyfall* (2012)
* *Spectre* (2015)
* *Nie je čas zomrieť* (2021)

 |